Katowice: porwoł mobilniŏk. Nagrały go kamery
Policyjōny z Katowic poszukujōm sprŏwcy porwaniŏ mobilniŏka. Chop weszoł do holu jednego z hotelōw i ukrŏd telefōn, co go na chwilã pracownik ôstawiōł na stoliku. Cołke zdarzynie ôstało zaregistrowane bez kamery mōnitoringu. Wszyjske ôsoby, kere majōm informacyje mogōnce pōmōc w ôbsztalowaniu tożsamości sprŏwcy, proszōne sōm ô kōntakt z policyjōnami z Katowic.
Do zdarzyniŏ doszło kole godziny 4 nad ranym 20 września 2018 roku w jednym z hotelōw w Katowicach. Sprŏwca wyużōł to, że pracownik bez chwilã niy dŏwoł pozōr, weszoł do holu i wziōn mobilniŏk, co go posiedziciel ôstawiōł na stoliku, a potym wartko wylŏz. Cyna porwanego telefōnu wynosi bez 1100 złotych. Cołke zdarzynie ôstało nagrane bez kamery mōnitoringu. Wszyjske ôsoby, kere majōm informacyje mogōnce pōmōc w ôbsztalowaniu tożsamości tego chopa, proszōne sōm ô kōntakt z policyjōnami z Kōmisariatu Policyje VI w Katowicach pod nr tel. 32 200 38 91, 32 200 38 50, 32 200 25 55 bydź e-mail kp6@katowice.ka.policja.gov.pl. Szandarzi gwarantujōm anōnimowość.
szl_Latn szl_Latn szl_Latn